open-index/open-wikipedia-markdown huggingface dataset:
Gläserne Manufaktur

**Gläserne Manufaktur** («Glassfabrikken») er en bilfabrikk i Dresden i Tyskland. Fabrikken eies av Volkswagen-konsernet gjennom datterselskapet *Automobilmanufaktur Dresden GmbH*, og er bygd slik at besøkende skal kunne få innblikk i produksjonsprosessen i en moderne bilfabrikk. Det er også innretta en restaurant med bar for besøkende. Bygningene er tegna av Gunter Henns arkitektkontor i München, og ligger på det tidligere messeområdet ved Straßburger Platz. Bygginga medførte store kontroverser fordi fabrikken ble lagt tett inntil parken Großer Garten.

For å minske den belastninga som transport av store volumer ut og inn av fabrikken utgjorde for omgivelsene, ble transportsystemet CarGoTram bygd i 2005. Dette er et moderne, skinnegående godstransportsystem som er lagt langs ei linje som har eksistert i byen sia 1800-tallet

Glassfabrikken ble opprinnelig bygd for produksjon av modellen VW Phaeton. Sia 2005 er også modellen Bentley Continental Flying Spur blitt bygd her.

## Eksterne lenker
* Gläserne Manufaktur
* http://www.das-neue-dresden.de/
* Volkswagen
Elektrofon

En **elektrofon** er et musikkinstrument der lyden primært produseres av en elektrisk drevet oscillator. Det elektriske signalet som danner tonen kan være generert mekanisk (som på et el-piano) eller gjennom elektronisk programmering (som på en synthesizer). Den regnes som en av fem hovedkategorier i Hornbostel-Sachs-systemet for klassifisering av musikkinstrumenter (selv om den ikke var med da systemet ble publisert i 1914).

Ethvert instrument som lager lyd utelukkende ved hjelp av elektriske midler er en elektrofon, men begrepet ble opprinnelig ikke brukt om instrumenter hvor elektrisitet bare ble brukt for å forsterke lyd laget på konvensjonelt vis (så den elektriske gitaren ville for eksempel bli klassifisert som en kordofon og ikke elektrofon). I dagens klassifisering tilhører disse instrumentene gruppe 51.

## Klassifisering
Hornbostel-Sachs system for klassifisering av musikkinstrumenter deler inn elektrofoner i følgende klasser, avhengig av hvordan lyd blir produsert:

*51: elektroakustiske instrumenter og apparater (som rhodes og elektrisk fiolin, men også mikrofoner og høyttalere)
*52: elektromekaniske instrumenter og apparater (som hammondorgel og mellotron, men også båndopptakere og elektromekaniske effektapparater)
*53: analoge instrumenter og apparater (som theremin og analoge synthesizere)
*54: digitale instrumenter og moduler (som digitale synthesizere og samplere)
*55: hybride sammenstillinger (analog og digital teknikk i kombinasjon)
*56: programvare

Eksempler på elektrofoner:
*Telharmonium
*Theremin
*Ondes Martenot
*Tubon
*Synthesizer

## Se også
* Elektroniske musikkinstrumenter

## Referanser




## Eksterne lenker
*
Karol J. Bobko

**Karol Joseph Bobko** (født 23. desember 1937 i New York, død 17. august 2023) var en amerikansk pilot og astronaut.

## Romferder
* STS-6 &ndash; Første ferd med Challenger, første romvandring (EVA) fra en romferge.
* STS-51D &ndash; Utsetting av to satellitter
* STS-51J &ndash; Første ferd med Atlantis.

## Bilder

Sts-6-crew.jpg|STS-6-mannskapet
STS-51-D crew.jpg|STS-51D-mannskapet
STS-51-J crew.jpg|STS-51J-mannskapet


## Referanser


## Eksterne lenker
* NASAs biografi om Bobko
Helena Guttormsdatter

**Helena Guttormsdatter** (også Elene, født 1170, død 1230) var en svensk jarledatter. 

Hun er mest kjent som maitresse, sammen med den danske kongen Valdemar Seier fikk hun sønnen Knut Valdemarson (1205–1260), som senere ble hertug av Estland og Reval (Tallinn). Knut ble født samme år som kong Valdemar giftet seg med Dagmar av Bøhmen (Tsjekkia), som dermed ble Dronning Dagmar av Danmark. 

Hun var også gift med den danske høvdingen Esbern Snare, og med ham fikk hun datteren Ingeborg av Kalundborg.

## Referanser
Dagmar av Danmark

:*Se [[Maria Feodorovna]], for en senere prinsesse med samme navn*.

**Dronning Dagmar av Danmark** (død 24. mai 1212) &ndash; prinsesse Margaretha av Böhmen &ndash; ble født i kongsborgen Vysehrad i Praha på slutten 1100-tallet. Nøyaktig når vet man ikke. Denne borgen finnes fortsatt. 

## Biografi
Dagmar (*Dragomir*) var datter av Premysl Ottokar I, konge av Böhmen, og Edel av Meissen. Hun kom til Danmark og ble gift med Valdemar Seier i 1205, og fødte Valdemar den unge i 1209.  

Den hun giftet seg med sa selv at han var «konge av guds nåde», og både over «de danske og de slaver». Det var det han kalte seg, og det var den politiske og religiøse visjon han hadde; et dansk/slavisk storrike. 

Dagmar kom til en meget anerkjent og godt omtalt konge i Europa. Hans far, Valdemar den store og erkebiskop Absalon hadde fått Valdemars far, Knud Lavard opphøyet til helgen, dette var med og understreket hans rolle som *Konge av Guds nåde* og dermed kristendommens store betydning i Danmark.

Dronning Dagmar var en folkekjær dronning, og er i ettertiden blitt en sagnskikkelse som tillegges godhet, en folkevise forteller gjennom mange vers om hennes sykdom og død i barselseng, og slutter med «I Ringsted, der hviler dronning Dagmar». På Riberhus' borgbanker ved Ribe er det oppsatt en minnestatue av henne. 

Om folkevisen, se Dronning Dagmars død. 

## Referanser


## Litteratur
*
*
It’s Only Rock ’n Roll (album)

***It's Only Rock 'n Roll*** er et studioalbum av The Rolling Stones, utgitt i 1974.

Albumet huskes kanskje best for at det var Mick Taylors siste med The Rolling Stones. Det er også det første albumet som ble produsert av «The Glimmer Twins» – et pseudonym for Mick Jagger og Keith Richards.

«Time Waits for No One» regnes for å være Mick Taylors svanesang og en av grunnene til at han sluttet i Rolling Stones. Han ble kun kreditert som låtskriver på «Ventilator Blues» i sin tid i bandet, selv om han mener han skrev flere sanger sammen med Jagger, uten Richards.

Som en kuriositet kan det nevnes at på tittellåten på albumet er Ron Wood kreditert som «inspirasjon», tross i at han først ble med i gruppen etter at Mick Taylor gav seg senere samme år. Sangen ble egentlig til i et samarbeid mellom Jagger og Wood i Woods hjemmestudio i desember 1973.

«It's Only Rock 'n Roll (But I Like It)» ble gitt ut som singel allerede 26. juli, med B-siden «Through the Lonely Nights», en ballade som ikke nådde opp under innspillingen av *[[Goats Head Soup]]*. I USA ble også «Ain't Too Proud to Beg» gitt ut som singel. Dette var originalt en hit for The Temptations i 1966.

*It's Only Rock 'n Roll* toppet Billboard 200, som alle de andre studioalbumene på 70-tallet i USA. I hjemlandet (UK) ble albumet nummer 2 i november 1974, bak *Rollin*' av Bay City Rollers fra Skottland.

## Sporliste

Alle låter skrevet av Mick Jagger og Keith Richards, med mindre noe annet er oppgitt.
;Side én
# «If You Can't Rock Me» – 3.46
# «Ain't Too Proud to Beg» (Norman Whitfield/Eddie Holland) – 3.31
# «It's Only Rock 'n Roll (But I Like It)» – 5.08
# «Till the Next Goodbye» – 4.38
# «Time Waits for No One» – 6.37
;Side to
# «Luxury» – 5.01
# «Dance Little Sister» – 4.10
# «If You Really Want to Be My Friend» – 6.16
# «Short and Curlies» – 2.44
# «Fingerprint File» – 6.34

## Besetning
;The Rolling Stones
* Mick Jagger – sang, gitar på «Fingerprint File»
* Keith Richards – akustisk og elektrisk gitar, sang
* Mick Taylor – akustisk og elektrisk gitar, bass på «Fingerprint File»
* Charlie Watts – slagverk
* Bill Wyman – bass, synthesizer på «Fingerprint File»

;Øvrige medvirkende
* Nicky Hopkins – piano på 4, 5, 6, 8 og 10
* Ian Stewart – piano på 3, 7, 9
* Billy Preston - piano, clavinet på 1, 2 og 10
* Blue Magic - kor på «If You Really Want to Be My Friend»
* Ray Cooper - perkusjon
* Charlie Jolly - tabla på «Fingerprint File»
* Ed Leach - kubjelle på «Ain't Too Proud to Beg»
;I tillegg på «It's Only Rock 'n Roll» (des. 1973)
* Ronnie Wood - 12-strengers akustisk gitar, kor
* Kenney Jones - trommer
* David Bowie - kor
* Willie Weeks - bass (mai 1974)

## Referanser


## Eksterne lenker
*
Skype

**Skype** var et dataprogram som ble brukt til IP-telefoni. Skype ble grunnlagt i 2003 som en estisk start-up av svenske Niklas Zennström, danske Janus Friis og fire estiske ingeniører som også står bak fildelingsprogrammet Kazaa, nemlig Ahti Heinla, Priit Kasesalu, Jaan Tallinn og Toivo Annus.

Brukeren installerer Skype på datamaskinen og oppretter deretter en gratis brukerkonto. Deretter søker man seg frem til personen man vil ringe. Siden samtalen skjer over Internett, er det ingen tilkoblingsavgift, ingen minuttpris og ingen abonnementskostnader, slik at Skype blir et meget rimelig alternativ sammenlignet med vanlige telefonsamtaler. I tillegg til at brukerne kan ringe til hverandre, har programmet også funksjonalitet for meldingsformidling, filoverføring, videosamtaler osv.

I september 2005 kjøpte amerikanske eBay Skype for mellom 1,9 og 3,4 milliarder euro, avhengig av selskapets økonomiske utvikling de kommende årene. Dette gjorde Niklas Zennström til en av Sveriges rikeste personer.

10. mai 2011 kjøpte Microsoft Skype for 8,5 milliarder US dollar, og i 2013 ble selskapets Live Messenger slått sammen med Skype. Skypes hovedkontor ligger i dag i Luxemburg, og firmaet har fortsatt kontorer i de estiske byene Tallinn og Tartu, samt i London, Praha og San Jose.

Tjenesten ble lagt ned 5. mai 2025.

## Referanser


## Eksterne lenker
* 
* 
*  Skype FAQ
Noorduyn Norseman

**Noorduyn Norseman** var et kanadisk, en-motors, sivilt og militært transportfly produsert av Noorduyn Aircraft Ltd.

## Historikk
Noorduyn Norseman ble konstruert av Robert Noorduyn og bygget hos Noorduyn Aviation, Ltd., Montréal, Canada. Det fløy første gang i november 1935. Det var konstruert med tanke på bushflygning under ekstreme forhold i den kanadiske ødemarken. Foruten hjulunderstell, kunne det utstyres med ski eller flottører så det kunne opereres som sjøfly. Frem til andre verdenskrig ble det bygget 69 eksemplarer for det kanadiske flyvåpen. I løpet av krigen ble det bygget 762 Norseman for det amerikanske flyvåpen. Produksjonen opphørte sent i 1959.

I alt ble det bygget 903 fly mellom november 1935 og 1959. Norseman  er blitt brukt i mer enn  67 land verden over samt Arktis og Antarktis.

## Norseman i Norge
Luftforsvaret fikk i 1945 tildelt 25 Noorduyn Norseman. som ble plassert i en egen ving, «Norsemanvingen», ved 333 skvadron. Flyene var i bruk frem til 1959. 
Flere private flyselskaper, deriblant Widerøes Flyveselskap, Fjellfly og Polarfly benyttet Norseman.

I årene like etter krigen opererte Widerøe Finnmarksruten mellom Tromsø og Kirkenes for SAS med Norseman på flottører. Flyene ble faset ut i 1954 da selskapet fikk sine første DHC-3 Otter-fly.

En Noorduyn Norseman er utstilt på Flyhistorisk Museum, Sola i fargene til Fjellfly. Et annet er under restaurering ved Norsk Luftfartsmuseum i Bodø.

## Annet
Den 15. desember 1944, forsvant en Norseman under en flyvning mellom England og Frankrike med den amerikanske musikeren og bandlederen Glenn Miller om bord. Flyet ble aldri funnet.

## Eksterne lenker
* Norseman på Flyhistorisk museum, Sola
* Airliners Net, Kanadisk Norseman
* Noorduyn Norseman Web-site
CarGoTram

**CarGoTram** er et skinnegående godstransportsystem i Dresden i Tyskland. Banen ble åpna i 2005 for å betjene Volkswagens bilfabrikk Gläserne Manufaktur.

Med sin nybygde «glassfabrikk» hadde Volkswagen fått en produksjonsbedrift med en sentral beliggenhet i Dresden. Det hadde stått strid om lokaliseringa – særlig på grunn av nærheten til parken Großer Garten. Volkswagen så seg om etter en miljøvennlig løsning på transport mellom delelageret i Friedrichstadt og monteringsfabrikken på Straßburger Platz. Løsningen ble å legge en bybane eller godstrikk langs en eldre linje gjennom byen fra 1800-tallet.

I 2000 ble oppdraget med å bygge togene gitt til Schalker Eisenhütte Maschinenfabrik GmbH i Gelsenkirchen. I løpet av et års tid var arbeidet med å ruste opp skinnegangen og bygge to femvogners godstrikker ferdig, og prøvekjøring ble foretatt 3. januar 2001. Vognrammene kom for øvrig fra utrangerte vogner fra Tatra. Sia 2001 har CarGoTram gått med to tog i timen mellom Friedrichstadt og Glassfabrikken.

## Tekniske data

Togene består av motorvogn, styrevogn og tre godsvogner. Total lastekapasitet er 214 m³.

## Eksterne lenker

* Tekniske data og linjeføring 
* Bilder
Solsikke

**Solsikke** (*Helianthus annuus*) er en plante i solsikkeslekten som kan bli over fire meter høy. Stengelen er kraftig og ruhåret, og med en opprett vekst. Blomstene er store, og kan bestå av inntil 40&nbsp;cm brede blomsterkurver med gule, brune eller rødaktige blad. Solsikke er relativt lettdyrket, men krever at visse vekstvilkår er oppfylt for å utvikles maksimalt. Den trives best med full sol og varm temperatur (helst over 20°C). Solsikken er en plante som krever mye vann og næring.

## Bruk
### Solsikkeblomster
Solsikker er populære som hagevekster. I tillegg til å være dekorative, er de lette å dyrke og hardføre mot sykdommer og skadedyrangrep. Det foregår en omfattende utvikling av nye sorter, hvilket gir hageentusiaster flere solsikkevarianter å velge i mellom.

Solsikker er også etterspurte som snittblomster og selges som avskåret i de fleste blomsterbutikker.

### Solsikkefrø
Fruktene, som kalles solsikkefrø, brukes ofte som fuglemat, for eksempel på fuglebrett. De kan også brukes i bakverk og salater, og som snacks. Disse fruktene er botanisk sett nøtter (eller smånøtter, akener eller cypsela), dvs. det har et hardt skall som spres sammen med det egentlige frøet. Når frukten brukes i mat er det frøet (uten skall) som brukes, men som fuglemat er det gjerne hele frukten.

### Solsikkeolje
Solsikken dyrkes også  for oljeproduksjon. Fra fruktene kan man presse solsikkeolje, en blekgul, tyntflytende, mild og feit olje som tørker inn hvis den befinner seg i kontakt med luft. Den har behagelig smak og er løselig i eter og alkohol. Kjemisk sett består den av olein, palmitin, stearin og linolein. Oljen brukes som matolje (kaldpresset) og til lakk og såpe (varmpresset).

Det som gjenstår når oljen er presset ut av fruktene, brukes som dyrefôr.

## Som symbol
Solsikken er brukt som symbol i flere sammenhenger. Solsikken var et mye brukt hellig symbol i Inkariket, som betraktet blomsten som et symbol på solen. Også i andre symbolske sammenhenger kan solsikken erstattes av solen gjennom en slik analogi.

Solsikken og fargen gull/gul, som blant annet symboliserte opplysning, er også de eldste symbolene for kvinnesak og kvinnelig stemmerett. De ble tatt i bruk av de amerikanske liberale kvinnesaksforkjemperne Elizabeth Cady Stanton og Susan B. Anthony da de kjempet for kvinners stemmerett i Kansas i 1867. Solsikken og/eller fargen gull/gul ble deretter de viktigste symbolene for det som senere ble kalt den «borgerlige» eller liberale kvinnesaksbevegelsen og siden også for den internasjonale kvinnestemmerettsbevegelsen. Den norske kvinnesaksbevegelsen tok i bruk solsikken som symbol i 1894 etter initiativ fra Gina Krog.

Solsikken er også brukt som symbol på grønn ideologi og grønne partier, og i en rekke andre sammenhenger.

## Referanser


## Eksterne lenker
*
Konkret musikk

**Konkret musikk** er betegnelsen på musikalske komposisjoner med utgangspunkt i opptak av naturlige lyder som bearbeides elektronisk og settes inn i musikalske sammenhenger der lyden får en selvstendig verdi. I mer eller mindre bearbeidet form kan musikken vekke helt andre assosiasjoner enn lyden gjorde i utgangspunktet. *Musique concrète* ble lansert av Pierre Schaeffer i Paris i 1950-årene.

I musique concrète, som var lyttestyrt, ønsket man å eksperimentere med lydene og se hva man klarte å få til mens man lagde musikken. For musique concrète innebar dette en større grad av prøving og feiling, i motsetning til elektronische musik hvor man på forhånd visste hva man var ute etter og hadde en større grad av kontroll over musikken. I musique concrète lå fokuset på å manipulere allerede eksisterende lyd (naturlig eller akustisk lyd). 

Både innen elektronische musik og musique concrète er den metriske takten vi kjenner fra tradisjonell musikk helt fraværende. 

## Referanser


## Eksterne lenker
* Norsk nettverk for Teknologi, Akustikk og Musikk, '''notam'''
Tsjekkias herrelandslag i fotball

**Tsjekkias herrelandslag i fotball** er det nasjonale fotballaget til Tsjekkia, og dette landslaget blir administrert av Tsjekkias fotballforbund. Det tsjekkiske fotballforbundet ble stiftet i 1901, og de ble medlem av FIFA i 1907. Tsjekkia har deltatt i ett VM-sluttspill. Landslaget spiller på flere stadion rundt om i landet, men flest på Stadion Letná (også kjent som Toyota arena og Generali arena) i Praha.

## Historie
Tsjekkia deltok i sitt første VM-sluttspill i 2006 etter å ha kvalifisert seg ved å slå  1-0 i to omspillskamper. De spilte sin første sluttspillkamp mot  12. juni 2006 i en kamp Tsjekkia vant 3-0. Jan Koller scoret landets første VM-mål da han ga laget ledelsen 1-0 i det 5. spilleminutt i denne kampen.

Tsjekkia (og Tsjekkoslovakia) har tradisjonelt vært sterkere i Europamesterskapet. Tsjekkia nådde EM-finalen i 1996, hvor de tapte for  på golden goal. Tsjekkoslovakia ble europamestre i 1976.

## VM-resultater

## Kamper i VM-sluttspill

## Nåværende tropp
Oppdatert 17. juni 2024.
 Tsjekkias tropp til EM i fotball 2024 fra 14. juni til 14. juli 2024.

### Andre spillere
Spillere som nylig har vært med i landslagstroppen.

## Referanser


## Eksterne lenker
* 
*  FIFAs profil om Tsjekkia
Emotional Rescue

***Emotional Rescue*** er et album av The Rolling Stones, utgitt i juni 1980.

Musikalsk følger albumet opp i samme stil som gruppens salgssuksess *[[Some Girls]]* fra 1978. Også *Emotional Rescue* ble en kommersiell suksess, men fikk langt dårligere kritikker enn *Some Girls*. Ifølge Allmusic var det bare singlene som var i nærheten av å være klassisk Stones.

Albumets første singel var det disco-inspirerte tittelsporet «Emotional Rescue» som var en topp 3-slager i USA. «She's So Cold» ble også utgitt på singel.

*Emotional Rescue* toppet listene i USA og Storbritannia og i flere europeiske land. I Norge endte albumet på 4.-plass på VG-lista sommeren 1980.

## Sporliste
Alle låter skrevet av Mick Jagger og Keith Richards, med mindre noe annet er oppgitt.
;Side én
# «Dance (Pt. 1)» (Jagger/Richards/Ron Wood) – 4.22
# «Summer Romance» – 3.16
# «Send It to Me» – 3.43
# «Let Me Go» – 3.51
# «Indian Girl» – 4.23
;Side to
# «Where the Boys Go» – 3.29
# «Down in the Hole» – 3.57
# «Emotional Rescue» – 5.39
# «She's So Cold» – 4.13
# «All About You» – 4.18

## Personell
;The Rolling Stones
* Mick Jagger – sang, gitar, piano
* Keith Richards – akustisk og elektrisk gitar, bass og sang på «All About You»
* Ron Wood – akustisk, elektrisk og slide gitar, pedal steelgitar, bass på «Emotional Rescue»
* Charlie Watts – slagverk, perkusjon
* Bill Wyman – bass, synthesizer
;Øvrige medvirkende
* Ian Stewart - piano, perkusjon
* Nicky Hopkins – piano
* Billy Preston - clavinet
* Bobby Keys - saksofon
* Sugar Blue - munnspill
* Max Romeo - kor på «Dance (Pt. 1)»
* Jack Nitzsche - blåsearrangement på «Indian Girl»

## Referanser


## Eksterne lenker
*
Bridges to Babylon

***Bridges to Babylon*** er et musikkalbum av The Rolling Stones, utgitt i september 1997.

Albumet er det eneste av The Rolling Stones' utgivelser der det har blitt brukt sampling. Mick Jagger hadde blitt imponert over The Dust Brothers' arbeid som produsenter av Becks album *Odelay* (1996), og foreslo å samarbeide med dem på *Bridges to Babylon*. Keith Richards var skeptisk, men man kan likevel høre The Dust Brothers' innflytelse på «Saint of Me» og «Might As Well Get Juiced» så vel som albumets største hit, «Anybody Seen My Baby?».

Rett før singelen «Anybody Seen My Baby?» skulle bli utgitt, oppdaget man at melodien i refrenget var svært lik K.D. Langs «Constant Craving», som var en hit i 1992/1993. For å unngå juridiske problemer, valgte The Rolling Stones også å kreditere Lang og den andre låtskriveren, Ben Mink, for «Anybody Seen My Baby?».

*Bridges to Babylon* ble umiddelbart møtt med positive reaksjoner fra både kritikere og publikum, men i ettertid har albumet blitt ansett som nok et Stones-album som faller inn i rekken av forholdsvis gode utgivelser som likevel ikke når helt opp til *[[Tattoo You]]* og tidligere album.

*Bridges to Babylon* nådde 3.-plass i USA, 6.-plass i UK og toppet VG-lista i oktober 1997.

Stones spilte på Valle Hovin stadion 2. august 1998 på deres *Bridges to Babylon*-turné.

## Sporliste

Alle låter skrevet av Mick Jagger og Keith Richards, med mindre noe annet er oppgitt.
;Side én
# «Flip the Switch» – 3.27
# «Anybody Seen My Baby?» (Jagger, Richards, k.d. lang, Ben Mink) – 4.31
# «Low Down» – 4.25
# «Already Over Me» – 5.24
;Side to
# «Gunface» – 5.02
# «You Don't Have to Mean It» – 3.43
# «Out of Control» – 4.43
;Side tre
# «Saint of Me» – 5.14
# «Might As Well Get Juiced» – 5.23
# «Always Suffering» – 4.43
;Side fire
# «Too Tight» – 3.36
# «Thief in the Night» (Jagger, Richards, Pierre de Beauport) – 5.15
# «How Can I Stop» – 6.53

## Besetning
;The Rolling Stones
*Mick Jagger - sang, munnspill, gitar, kor, 
*Keith Richards - gitar, kor, piano, sang på spor 6, 12, 13
*Charlie Watts - trommer, kor på «Always Suffering»
*Ron Wood - gitar, lap-slide, pedal steel gitar, dobro

;Øvrige medvirkende
*Darryl Jones - bass
*Don Was - piano, orgel, bass
*Waddy Wachtel - elektric og akustisk gitar, kor
*Matt Clifford - piano, orgel
*Billy Preston - orgel på «Saint of Me»
*Wayne Shorter - saksofon
*Blondie Chaplin - kor, tamburin, bass, piano, maraccas
*Bernard Fowler - kor

## Referanser


## Eksterne lenker
*
Gemini 4

**Gemini 4** var en bemannet romferd i NASAs Gemini-program.
Det var den andre bemannede romferden i programmet, den tiende bemannede amerikanske romferden og den 18. bemannede romferd gjennom alle tider.

## Mannskap
**Mannskap**
*James McDivitt, Command Pilot
*Edward H. White II, Pilot

**Backupmannskap**
*Frank Borman, Command Pilot
*Jim Lovell, Pilot

## Høydepunkter fra ferden

Gemini fire sine primære mål var:
*Fly i formasjon med det utbrente andre steget av Titan2-raketten.
*Gjennomføre den første amerikanske romvandringen.
*Første bruk av det nye romfartssenteret (Mission Control Center) utenfor Houston, Texas.

### Romvandringer (EVA)
En romvandring (EVA) ble gjennomført:

**EVA Nr. 1** 
*Varighet: 20 minutter 
*Dato: 3. juni, 1965
*Utført av: Ed White 
*Oppdrag: Gjennomføre den første amerikanske romvandringen.

## Bilder


Gemini 4 - Start.jpg|Vellykket oppskyting av Gemini 4
Astronaut Edward White first American spacewalk Gemini 4.jpg|Edward White med den første amerikanske romvandringen
Ed White First American Spacewalker - GPN-2000-001180.jpg|Første amerikanske romvandring
EdWhiteFirstAmericanSpacewalker.1965.ws.jpg|White utenfor Gemini 4


## Referanser
Gemini 3

**Gemini 3** var en bemanned romferd i NASA sitt Gemini-program.
Det var den første bemannede romferden i programmet, den 9. bemannede amerikanske romferden og den 17. bemannede romferd gjennom alle tider.

## Mannskap
**Mannskap**
*John Young, Pilot
*Virgil I. Grissom, Command Pilot

**Backupmannskap**
*Wally Schirra, Command Pilot
*Thomas Stafford, Pilot

## Høydepunkter fra ferden

Denne første bemannede ferden med et Gemini-romfartøy var for det meste en test.
I en morsom referanse til Broadway-hit'en «The Unsinkable Molly Brown», ga Grissom romfartøy tilnavnet «Molly Brown», og håpte at det ville gi han mer hell enn med Liberty Bell 7.

Ferdens primære mål var å teste det nye manøvrerbare Gemini-romfartøyet. Vel oppe i verdensrommet endret mannskapet kurs, endret omløpet rundt Jorden noe, og sank ned til lavere høyder over Jorden.

Gemini 3 var også det første romfartøyet med to amerikanere ombord.

Young og Grissom hadde sneket med seg et hemmelig corned beef sandwich ombord i romfartøyet. Da astronautene begynte å spise av dette, ble det spredt smuler rundt i kabinen, noe som kunne ha endt med katastrofe for de elektroniske kretsene i romskipet. Mannskapet fikk reprimande for dette etter landing, og andre mannskap ble advart mot å gjøre tilsvarende stunt.

Under landing da kapselen skiftet fra vertikal til horisontal stilling under fallskjermene skjedde det en nesten-ulykke ombord. Bevegelsen var så brå og hard, at Grissom smalt sin ansiktsmaske (laget av pleksiglass) mot kontrollpanelet foran seg. Masken sprakk i sammenstøtet. Senere romdrakter i Gemini- og Apollo-programmet brukte polykarbonatplast i maskene etter dette.

## Bilder

Gemini 3 - Liftoff.jpg|Vellykket oppskyting av Gemini 3


## Referanser


## Eksterne lenker
* Gemini 3 page on A Field Guide To American Spacecraft
Vulgata

**Biblia Vulgata**, *den alminnelige Bibel* eller *folkets Bibel*, er navnet på den latinske oversettelse av Det gamle testamente fra hebraisk og Det nye testamente fra gresk. Oversettelsen ble utført av Hieronymus i tidsrommet 382-405 etter foranledning av pave Damasus. Formålet var å samle de forskjellige bibelversjonene til en enkelt enhet. Det er imidlertid tvilsomt om Hieronymus faktisk behersket hebraisk godt nok til å foreta en oversettelse, slik han selv hevdet. Mest sannsynlig bygget han videre på gammelgreske oversettelser av Septuaginta, som i all hovedsak omfatter Det gamle testamentet.

Siden 1546 har Vulgata vært anerkjent som Den romersk-katolske kirkes offisielle bibeltekst, dog fra 1979 i en revidert utgave, *[[Nova Vulgata]]*.

Før *Vulgata* fantes et utall forskjellige latinske oversettelser av Bibelen, som nå samlet går under navnet *[[Vetus Latina]]* – *det gamle latin*. Da disse oversettelsene var foretatt av flere forskjellige og av hverandre uavhengige oversettere, var kvaliteten ikke tilfredsstillende, og man hadde derfor behov for en mer autorisert og ensartet oversettelse til bruk i kirken.

Hieronymus begynte arbeidet med den nye oversettelsen i Roma, men flyttet senere til Betlehem hvor oversettelsen ble fullført. Etter en litt motstrebende mottakelse ble *Vulgata* med tiden akseptert, og det finnes i dag mer enn 8000 bevarte avskrifter.

Disse avskriftene var ikke alle like vellykket, og det er blitt gjort mange forsøk på å forbedre *Vulgata*. I det 13. århundre ble den gjennomgått og revidert av teologer ved universitetet i Paris, og det var denne utgaven som lå til grunn for Gutenbergs første trykte bibel i 1456.

Da man i 1546 ved kirkemøtet i Trient besluttet at *Vulgata* skulle være den offisielle bibel i den katolske kirke ble den enda en gang revidert og omskrevet. Resultatet ble *[[Vulgata Clementina]]* i 1592, som ble den autoriserte katolske bibel.

Arbeidet med *Nova Vulgata*, 'den nye Vulgata', ble påbegynt i 1907.

Blant de mer vellykkede utgaver av Vulgata gjennom tidene kan nevnes Codex Amiatinus i Firenze, Codex Cavensis i Salerno, Codex Dublinensis (*Book of Armagh*) i Dublin, Irland,  Codex Fuldensis i Fulda, Tyskland, samt Lindisfarne Gospels i British Library og Codex Sangallensis i Sankt Gallen i Sveits.

## ''Fader Vår'' i Nova Vulgata
:Pater noster, qui es in caelis,
:sanctificetur nomen tuum,
:adveniat regnum tuum,
:fiat voluntas tua,
:sicut in caelo, et in terra.
:Panem nostrum supersubstantialem da nobis hodie;
:et dimitte nobis debita nostra,
:sicut et nos dimittimus debitoribus nostris;
:et ne inducas nos in tentationem,
:sed libera nos a Malo.

## Noter


## Referanser


## Eksterne lenker
* C. H. Turner, ''The Oldest Manuscript of the Vulgate Gosopels'' (The Clarendon Press: Oxford 1931).
* ''The Vulgate New Testament, with the Douay Version of 1582. In Parallel Columns'' (London 1872).
* ''Biblia Vulgata'' på Katolsk Minileksikon
* Vetus Latina – Resources for the study of the Old Latin Bible
*  BibleTexts.com – Glossary of Terms: Vulgate
* Vatikanets autoriserede oversættelse til latin
* Mer om Vulgata på Bibelselskapets nettbokhandel
*
James McDivitt

**James A. McDivitt** (født 10. juni 1929 i Chicago, Illinois, død 13. oktober 2022) var en amerikansk pilot og astronaut. Han pensjonerte seg fra NASA juni 1972.

## Romferder
* Gemini 4 &ndash; den første amerikanske romvandring.
* Apollo 9 &ndash; første romferd med et komplett Apollo-fartøy.

## Bilder

Fil:Gemini-Titan 4 portrait.jpg|White og McDivitt . Gemini 4-mannskapet
Fil:Apollo9 Prime Crew.jpg|Apollo 9-mannskapet


## Referanser


## Eksterne lenker
* 
*
Lodin Lepp

**Lodin Lepp** (død 1288) var en norsk lendmann (baron) på 1200-tallet. Han fungerte som kongens *sendemann* («diplomat») til utenlandske hoff ved flere anledninger.

I 1258 fulgte han Håkon Håkonssons datter Kristín til Castilla, hvor hun giftet seg med Felipe, bror av kong Alfonso X av Castilla. I 1262 reiste han i kongens oppdrag med jaktfalker og andre gaver til kalif Muhammad I. al-Mustansir av Tunis. Han ble også sendt til Egypt.  I 1281, da han var medlem av formynderregjeringen for Eirik Magnusson, fikk han den utakknemlige oppgaven å innføre norsk lov på Island. Han døde i 1288.

I Bergen har han fått en gate oppkalt etter seg (Lodin Lepps gate). En av bygårdene på Bryggen kalles *Leppen* (Bryggen 9), hvilket antas å være oppkalt etter ham. Den nåværende gården er oppført 1902, så det er en langt tidligere gård som antas å ha vært eid av Lodin Lepp på 1200-tallet.

## Referanser


## Litteratur
* Helle, Knut: *Norge blir en stat – 1130-1319*.  Universitetsforlaget (1964).

## Eksterne lenker
* Loden Lepp i Salmonsens konversationsleksikon (Anden Udgave)
Virgil I. Grissom

**Virgil Ivan «Gus» Grissom** (1926–1967) var en amerikansk offiser, testpilot og astronaut, og en av de syv første mennene som i 1959 ble håndplukket til å delta i det amerikanske Mercury-programmet – de syv ble kalt «Mercury Seven».

Grissom var med på tre ulike NASA-prosjekter, henholdsvis Mercury-programmet, Gemini-programmet og Apollo-programmet.

Han mistet livet under forberedelsene til hans første ferd i Apollo-programmet, under en katastrofal brann som brøt ut under testing av romfartøyet Apollo 1. Brannen drepte alle de tre astronautene ombord; de andre to omkomne var Roger B. Chaffee og Edward H. White II.

## Romferder
*  Mercury-Redstone 4 &ndash;  ("Liberty Bell 7"), den andre amerikanske (suborbital) romferd.
*  Gemini 3 – Den første bemannede ferden i Gemini-programmet.

Grissom var backup for Gemini 6A.

## Hedersbevisninger
Grissom ble tildelt «the Congressional Space Medal of Honor» etter sin død.

Den 27. januar 2004 besluttet NASA å minnes mannskapet på Apollo 1 ved å gi tre fjell til nord for «Columbia Memorial Station» navnet Apollo 1 Hills. Hver av de tre omkomne astronautene fikk oppkalt et fjell etter seg: Grissom Hill, Chaffee Hill og White Hill. IAU har ennå ikke offisielt bekreftet denne navnsettingen av de tre månefjellene.

## Fremstillinger på film og TV
* 1983 i filmen *[[The Right Stuff]]* spilles Grissom av Fred Ward.
* 1995 i filmen *[[Apollo 13 (film)|Apollo 13]]* ble Chaffee spilt av skuespilleren Steve Bernie.
* 1998 i HBO sin TV-serie *[[From the Earth to the Moon (HBO)|From The Earth To The Moon]]* ble han spilt av Mark Rolston.
* I Star Trek-filmen *[[Star Trek III: The Search for Spock]]* var et at romskipene i filmen gitt navnet USS *Grissom*.

## Bilder

Grissom prepares to enter Liberty Bell 7 61-MR4-76.jpg|Grissom foran Liberty Bell 7-romfartøyet
Gemini 6 - Backup Crew (Young and Grissom).jpg|Young og Grissom. Gemini 3-mannskapet
Apollo 1 Prime Crew - GPN-2000-001159.jpg|Apollo 1-mannskapet
Apollo1 Crew im Simulator.jpg|Apollo 1-mannskapet i simulator-trening


## Referanser


## Eksterne lenker
* 
* 
* 
*  NASAs biografi om Grissom
Edward H. White II

**Edward H. White II** (født 14. november 1930, død 27. januar 1967) var en amerikansk testpilot og astronaut. White ble historisk da han som første amerikanske astronaut gjennomførte en romvandring på utsiden av romskipet Gemini 4.

White døde i katastrofebrannen ombord på romfartøyet Apollo 1 da det var under testing. Brannen drepte alle de tre astronautene ombord; de to andre var Roger B. Chaffee og Virgil I. «Gus» Grissom.

## Romferder
*  Gemini 4 – Den første amerikanske romvandringen.

White var backup for Gemini 7.

### EVA
*  Gemini 4 – 1 romvandring
** 3. juni 1965: 0 timer, 20 minutter

## Hedersbevisninger
White ble posthumt tildelt «Congressional Space Medal of Honor».

Høsten 1967 ble det utstedt et amerikansk frimerke der motivet er Whites romvandring; Whites navn er imidlertid ikke oppgitt på frimerket.

Den 27. januar 2004 besluttet NASA å hedre mannskapet på Apollo 1 ved å gi tre fjell nord for «Columbia Memorial Station» navnet Apollo 1 Hills. Hver av astronautene fikk oppkalt et fjell etter seg: Grissom Hill, Chaffee Hill og White Hill. IAU har ennå ikke offisielt bekreftet at disse fjellene skal bære de tre omkomne astronautenes navn.

## Bilder

Astronaut Edward White Ready For Gemini IV Liftoff - GPN-2002-000029.jpg|White klar for oppskytning med Gemini 4.
Ed White First American Spacewalker - GPN-2000-001180.jpg|Første amerikanske romvandring.
EdWhiteFirstAmericanSpacewalker.1965.ws.jpg|White utenfor Gemini 4.
Apollo1-Crew 01.jpg|Apollo 1-mannskapet.


## Referanser


## Eksterne lenker
* 
* 
*
Pollentia

**Pollentia** (nå **[[Alcudia]]**) var en romersk by som ble grunnlagt av konsul Qintus Caecilius Metellus  i år 123 f.Kr. på et strategisk sted mellom buktene til Pollensa og Alcudia nord på den spanske øya Mallorca. Pollentia hadde sin storhetstid under den romerske eneherskeren Augustus fra 63 f.Kr. til 14 e.Kr.

Det ble bygget flere templer ved byens torg, blant annet til gudene Jupiter, Juno og Minerva. Utenfor sentrum ble det bygget et romersk teater med plasser til 2 000 personer. Teateret ble utgravd i 1952 og kan i dag besøkes.

Byens nedgangstid kom på 200-tallet som følge av et økonomisk uføre og den generelle krise i Romerriket, samt flere ødeleggende branner. Nedgangen fortsatte i 300-tallet som følge av vandalenes invasjon, og førte til at byen ble helt forlatt tidlig på 400-tallet.

I dag ligger byen Alcudia over de gamle ruinene til Pollentia.

## Referanser
Sofia av Minsk

**Sofia av Minsk** (fullt navn:  **Sofija Vladimirovna** eller **Sofia Volodarsdatter**, født 1140, død 1198) var dronning i Danmark sammen kong Valdemar den store. De giftet seg 23. oktober 1157.

Hun var svært vakker, men beskrives i folkevisene som ond og hevngjerrig. Blant annet skal hun ha drept Valdemars elskerinne Tove, ved å la henne brenne inne i en badstue. Dette ble imidlertid aldri bevist.

Etter Valdemars død i 1182 giftet hun seg på nytt, med grev Ludvig av Thüringen (i Tyskland) i 1186, men han sendte henne tilbake til Danmark, der hun senere døde. Hun ligger begravet i St. Bendts kirke i Ringsted.

Sofia var datter av den polske prinsessen Rikissa og en rusisk fyrste; enten Volodar av Minsk eller Volodymyr av Halytsj.

## Barn
#Knut VI, født 1163, Danmarks konge.
#Valdemar II Seier, født 1170, Danmarks konge.
#Helene av Danmark, gift 1202 med William av Winchester.
#Rikissa av Danmark, gift med svenskekongen Erik Knutsson.
#Sofia Valdemarsdatter av Danmark, gift med Sigfrid III av Orlamünde.
#Margareta, nonne i Roskilde.
#Marie, nonne i Roskilde.
#Ingeborg av Danmark, fransk dronning, født ca. 1175. Gift 1193 med Filip II August av Frankrike.

## Referanser
9. serierunde i Tippeligaen 2006

**9. serierunde i Tippeligaen 2006** startet søndag 21. mai med fem kamper klokken 18:00 og én kamp 20:00. Runden avsluttet mandag 22. mai klokken 19:00 med HamKam mot Vålerenga.

## Fakta

 

## Referanser
Studentorchesteret Dei Taktlause

**Studentorchesteret Dei Taktlause** er orkesteret tilknyttet linjeforeningen Sanctus Omega Broderskab ved Norges teknisk-naturvitenskapelige universitet (NTNU) i Trondheim. Orkesteret ble opprettet 14. februar 1990.

Dei Taktlause er et studentorchester ved Fakultet for informasjonsteknologi og elektroteknikk (IE) ved NTNU, men tar i mot medlemmer fra alle fakultet. 

## Referanser


## Eksterne lenker
* 
* Historie på orkesterets hjemmeside
Irr

**Irr** (også kalt verdigris) er den basiske blandingen av kobberforbindelser som oppstår når kobber korroderer. Når kobber irrer oppstår det et grønt belegg som kan sees på kobbertak, kobberrør, statuer eller andre ting laget av kobber eller kobberlegeringer.

Først oksiderer kobber til kobber(|)oksid (rosa) deretter til kobber(||)oksid (svart) før det dannes et irret lag utenpå. Når dette laget er dannet, hindrer det at kobberet blir brutt ned. 

Det er tre mineraler som danner irr på kobber:

* Cu3(CO3)2(OH)2

* Cu2CO3(OH)3

* Cu4SO4(OH)6
One World Trade Center

**One World Trade Center** (Verdens handelssenter&nbsp;1, tidligere benevnt **Freedom Tower**, *Frihetstårnet*) er den høyeste skyskraperen i det nye World Trade Center-komplekset på nedre Manhattan, og den høyeste bygningen i New York City. Bygningen, som tillegges stor kommersiell såvel som symbolsk betydning som minnesmerke etter terrorangrepet 11. september 2001, er også USAs og den vestlige halvkules høyeste. Tårnet rekker 541 meter over bakken, eller 1&nbsp;776 fot, et tall som symboliserer årstallet for den amerikanske uavhengighetserklæringen.

Den 27. april 2006 startet byggingen av One World Trade Center. Konstruksjonen er i hovedsak utformet av arkitekten Daniel Libeskind. Bygningen ble åpnet 3. november 2014, men ble ikke tilgjengelig for publikum før 29. mai 2015.

Ny logo for fremtiden designet av firmaetLandor Associates ble lansert i august 2014. Logoen er formet som en stor W i sort med hvite åpne felt.

## Navn
Styrelederen for Port Authority of New York and New Jersey har sagt at One World Trade Center er navnet som skal brukes og det navnet som det er enklest for folk å identifisere seg med.

## Se også
*Liste over verdens høyeste bygninger

## Referanser

## Eksterne lenker
*
Koppang

**Koppang** er et tettsted og administrasjonssenteret i Stor-Elvdal kommune i Innlandet, som ligger omtrent 51 kilometer nord for Rena. Navnet er etter en kaupang (by/kjøpstad) som skal ha ligget her i middelalderen. 

Dalen er delt av Glomma. 

## Skole

### Barnehager
Koppang barnehage (kommunal) og Menighetens barnehage (privat). 

### Skoler
Stor-Elvdal ungdomsskole, 8.-10. klasse med 65 elever og 12 lærere. 

Omtrent 20&nbsp;km sør for Koppang ligger Høgskolen i Innlandet, avd. Evenstad. Skolen har ca. 70 ansatte og 220 studenter. Det tilbys utdanninger innen skog- og utmarksfag, jakt, fiske og naturveiledning, bioenergi og anvendt økologi. Skolen tilbyr både bachelor-, master- og doktorgrad.

## Historie
Stedet hadde tidlig kirke. Dette var en stavkirke som lå på Koppangjordet, der man i nyere tid har funnet rester etter kirken. Ifølge sagnet ble den tatt av flom, og stokkene skal ha drevet i land på Kirkemoen, formet som et kors. På dette stedet ble det bygget en ny stavkirke viet til Sankt Mikael.

I 1875 ble Rørosbanen ført frem til Koppang, og Koppang stasjon ble åpnet. Fra 1877 til 1885 måtte reisende på Rørosbanen gjøre et overnattingsstopp på Koppang, noe som førte til stor aktivitet og ekspansjon på tettstedet.

Fra gammelt av bodde de fleste menneskene ute på jordene, men etter flere storflommer begynte de å flytte oppover i dalsidene. Ute på Koppangsjordene (som ligger 2–3&nbsp;km nedenfor sentrum) finner man gamle låver og små bygg som har overlevd mange år i flom. Og man kan gå seg en tur langs Gamle Kongevei, som går fra sentrum. På denne veien reiste kongen med følget sitt for (uvisst) mange år siden med hest og kjerre. Også andre fulgte denne veien på pilegrimsreise til Trondheim/Nidaros.

## Referanser


Fil:Engen Trønnes barfrøstue.jpg|Barfrøstue fra Engen Trønnes ved Stor-Elvdal hotell
Fil:Koppang stasjon gml.JPG|Koppang stasjon på Rørosbanen
Fil:Koppang kirke.jpg|Koppang kirke
Fil:Storstua Koppang.jpg|Flerbrukshuset Storstua
Fil:Arnold Haukeland i Koppang - Bølgen.jpg|Arnold Haukeland: Bølgen


## Eksterne lenker
*
Jan Sælid

**Jan Sælid** (født 1970) er en norsk skuespiller. Han vokste opp i drabantbyen Haugerud i Oslo. Han ble ansatt ved Nationaltheatret/Torshovteatret (1996–2002) etter utdannelsen ved Statens teaterhøgskole. Etter dette ble han frilanser og har siden vekslet mellom å jobbe med teater, tv og film. Han ble kjent for et bredere publikum som regelrytteren og petimeteret «Rikard» i serien *[[Etaten]]* – NRKs storsatsing høsten 2006. Rollen ble en så stor suksess at den også ble tatt med i TVNorge-serien *[[NAV (TV-serie)|NAV]]* våren 2012. 

Sælid spilte rollen som den sleipe gangsteren «Kula» i den norsk-pakistanske filmen *[[Izzat]]* fra 2005 som han vant Kanonprisen 2005 i klassen beste birolle for. Han debuterte i tv-sammenheng som den tilbakestående «Raymond» i NRK-serien *[[Sejer – Se deg ikke tilbake]]* i 2000, og hadde en gjesterolle i første episode av tv-serien *[[Fox Grønland]]* på TV 2 året etter. Han spilte skurken Joachim i NRK-serien *[[Svarte penger – hvite løgner]]* i 2004. I 2007 hadde han en av hovedrollene som den rullestolbrukende politimannen Dan Wester i NRKs dramaserie *[[Kodenavn Hunter]]*.

I 2017 vant han Heddaprisen for beste mannlige hovedrolle for for rollen som Kong Bérenger i *Kongen dør* av Eugène Ionesco. Regi Stein Winge - Nationaltheatret. Han vant samme år Per Aabels ærespris. I 2019 vant han sin andre Heddapris for beste mannlige hovedrolle for rollen i *Havboka* og i 2021 fikk han Gammleng-prisen i klassen skuespiller.

Sælid har tidligere vært gift med Laila Goody.

## Scenen
* 2008 Torshovteateret: «Jokkes verdiløse menn»

## Referanser


## Eksterne lenker
*
Score

**Score** har flere betydninger:

*Score (Dream Theater), konsertalbum og DVD av Dream Theater
*Score (pornoblad)
*Score (film)
*Service Corps of Retired Executives
**The Score*, en album av The Fugees
**Score*, 20, snes, tjau
**Score* (alternativ norsk skrivemåte: *skår*), poeng, poengtall, stilling i sport og spill
Familien Van Houten

**Familien Van Houten** er en familie i den animerte serien *[[The Simpsons]]*. Familien består av Barts beste venn,  Milhouse, faren Kirk og moren Luann.

## Milhouse
:*Utdypende artikkel [[Milhouse Van Houten]]*
Milhouse har, i likhet med sine foreldre, blått hår og tykke briller. Selv om han har tydelige nerdetrekk er han ikke spesielt smart, verken på skolen eller i det sosiale livet utenfor. Dette utnyttes ofte av hans bestevenn Bart Simpson, som ofte får Milhouse i trøbbel. Navnet kommer trolig fra Richard Nixon, hvis mellomnavn var Milhous, Italias fascistiske diktator Benito Mussolini og Charles Mansons medhjelper Leslie van Houten. Milhouse opptrådte først i en reklamefilm for sjokolademerket Butterfinger som kom like før seriens første episode.

Milhouse er håpløst forelsket i Lisa Simpson og opptrer svært klønete i forhold til jenter. Han har flere ganger vært nær ved å forføre henne, men har mislyktes hver gang. Han hadde også en periode et forhold til Rainer Wolfcastles datter. Hans første kjæreste var rikmanndatteren Samantha Stanky, som ble sendt på kostskole etter at foreldrene hennes fant ut om forholdet. Han er også et utpreget mobbeoffer.

## Kirk
:*Utdypende artikkel [[Kirk Van Houten]]
I likhet med sin sønn og sin tidligere kone, Luann, har han tykke briller og blått hår, dog med en relativt stor måne. Før skilsmissen jobbet han ved svigerfarens kjeksfabrikk, men fikk sparken fordi kjeks er et familieprodukt. Siden har han blant annet prøvd seg som musiker. Han har også vært i hæren og har en collegeutdannelse.

Kirk bor i et slitent hybelkompleks for skilte og ungkarer. Da han en gang feilaktig ble arrestert for å ha kidnappet [[Bart Simpson]] ville han ikke forlate fengselet fordi han med ett ble populær blant kvinnene. I 2005 var Kirk og Luann nær ved å bli sammen igjen, uten at det skjedde.

==Luann==
:*Utdypende artikkel Luann Van Houten*
Luann er født i [[Shelbyville]], og er sannsynligvis av [[Italia|italiensk]] avstamning. Faren hennes eier en kjeksfabrikk. Hun var tidligere gift med [[Kirk Van Houten|Kirk]] og er mor til [[Milhouse Van Houten|Milhouse]], som hun også har omsorgen for. I likhet med disse har hun tykke briller og blått hår. Hun opptrådte i serien for første gang i [[1991]].

Hun hadde først problemer med å tilpasse seg singellivet, men har i den senere tiden brukt sin nyvunne frihet til å leve livet. Hun hadde blant annet et forhold til en deltaker fra TV-serien *Gladiatorene''. I 2005 var hun nær ved å bli sammen med Kirk igjen, uten at de gikk hele veien.
Sachsen Mill

**Sachsen Mill** (**Sachsen Papier**) er en papirfabrikk i Eilenburg i Sachsen. Fabrikken eies av det svensk-finske selskapet Stora Enso, og er en del av selskapets avispapirdivisjon Stora Enso Publication Paper.

Ved åpninga i 1992 var Sachsen Mill en av Europas største og mest moderne papirfabrikker. Dagens maskin (PM1) ble installert i 1998. Den har en banebredde på 920 cm og en hastighet på 1800m/min, og produserer papir av 100% resirkulert masse. Fabrikken leverer også avsverta masse til andre fabrikker. 
     
Sachsen Mill har 360 ansatte, 40% av dem er kvinner.

## Eksterne lenker
* Hjemmeside
Dagobah

**Dagobah** er en fiktiv planet og et system i Star Wars-universet. Det blir vist i filmene: *[[Star Wars Episode V: Imperiet slår tilbake]]* og *[[Star Wars Episode VI: Jediridderen vender tilbake]]*. Den er også med i en bortklippet scene i *[[Star Wars Episode III: Sithene tar hevn]]*. 

## Geografi
Dagobah er i Sluis sektoren, og er en verden full av endeløse sumper og tåkefylte skoger. Den er et tøff og ugjestmild verden og bakken er for det meste dekket av vann, myrer og skoger. Den eneste kjente siviliserte innbyggeren er jedimesteren Yoda.

## Historie
### Filmene
Etter utryddelsen av Jediordenen og et mislykket forsøk på å drepe Darth Sidious og redde Den Galaktiske Republikken, vendte jedimesteren Yoda til eksil på Dagobah.
Her bodde Yoda nær en hule som bar sterk med den mørke side av Kraften, som balanserte den gode siden og holdt han fra og bli oppdaget av Keiseren. Luke Skywalker så kraftspøkelset til Obi-Wan Kenobi på Hoth og han fikk beskjed om å til Dagobah for å bli trent opp til en Jediridder av Yoda. Luke dro til Dagobah sammen med R2-D2 i X-Wingen hans kort etter at Darth Vader og stormtrooperne hans angrep opprøreralliansens base på Hoth. Men Luke dro fra Yoda før treningen var ferdig i et forsøk på og redde Han Solo, Prinsesse Leia Organa og Chewbacca, som han følte var i fare på planeten Bespin. Yoda rådet han til å bli å fortsette med treningen, men Luke dro likevel. Han kom tilbake senere for å fortsette treningen, men finner Yoda dødende av alderdom. Yoda sa at Luke var ferdig med treningen, men at han ikke blir en jediridder før han har konfrontert sin far, Darth Vader.

### Expanded Universe
I *Expanded Universe* konfronterte Yoda en Mørk Jedi på Dagobah noen år før hendelsene i Imperiet Slår Tilbake. Yoda slo den mørke jedien, som døde på Dagobah. Hulen hvor den mørke jedien døde ble sterk i den mørke siden av Kraften, og Yoda brukte dette stedet for og skjule seg fra Keiseren og Darth Vader siden mørket i hulen nøytraliserte hans gode krefter. Etter at Imperiet hadde falt, bygde Den Nye Galaktiske Republikk en militærbase på et av de største fjellene, som het Yodafjellet, i ære til den store jedimesteren.

## Trivia
* Ordet Dagobah kommer fra det Buddhistiske stupa eller «monument».
* Etter at Star Wars Episode I: Den skjulte trussel, hadde kommet ut, begynte fansen og diskutere om Dagobah var restene av et krigsherjet Naboo. Denne teorien ble slått tilbake av DVD versjonen av Jediridderen vender tilbake, hvor man ser Naboo feire undergangen til Det Galaktiske Imperiet.
* Dagobah blir referert til av artisten Ravi i teksten på veldedighetslåta «Venn».

## Eksterne lenker
* Star Wars Databank | Dagobah
* StarWarsGuiden